2019. aasta Ukraina presidendivalimised

2019. aasta Ukraina presidendivalimised toimusid kahes voorus. Esimene voor toimus 31. märtsil 2019. aastal ja teine voor 21. aprillil 2019. Ukraina keskvalimiskomisjon registreeris 44 kandidaati, kellest 4 olid naised. 5 kandidaati võttis enne 7. märtsi oma kandidatuuri tagasi. 2019. aasta märtsis avalikustas uuringuagentuur Reiting oma 22.-27. märtsil 2019 kõigis Ukraina regioonides läbi viidud küsitluse tulemused, milles küsiti, millise kandidaadi poolt valijad presidendivalimistel hääletaksid. Kolm populaarseimat kandidaati olid Volodõmõr Zelenskõi, Petro Porošenko ja Julia Tõmošenko. Ukraina keskvalimiskomisjon registreeris 2019. aasta veebruaris kandidaadiks ka Ukraina erivägede ülema asetäitja Sergi Krõvonosi, kelle kandidatuuri esitas erakond ATO sõdurid, kuid järgmisel kuul ta loobus kandideerimast ning teatas edaspidi Porošenko toetamisest. 22. märtsil 2019 pöördus president Porošenko Ukraina kirikute ja usuühingute nõukogu organisatsioonide poole, et need teeksid üleskutse, mille kohaselt tuleks vältida valimiste ajal vägivalda. OSCE jälgis valimiste läbiviimist 2019. aasta veebruaris ja märtsis enne esimese vooru valimispäeva. 25. märtsi 2019. aasta seisuga oli Ukraina Keskvalimiskomisjon registreerinud 2020 välisvaatlejat. 30. märtsil 2019 alustas valimiste ajal julgeoleku tagamiseks tänavatel, bussi-, lennu- ja raudteejaamades patrullimist julgeolekuteenistuse SBU eriüksus Alfa. 28. märtsil 2019 teatas Riiklik Juurdlusbüroo, et töötab 30.-31. märtsil kõrgendatud valmisolekus. OSCE hinnangul käis 31. märtsil 2019 toimunud esimeses voorus konkurents võimu nimel, kus valijatel oli suur valik kandidaate ning osalesid suurel arvul. OSCE märkis samuti, et olemasolevad seadused võimaldavad pidada demokraatlikke valimisi, kuid neid ei rakendatud enne valimispäeva, põhiõigused olid tagatud ning kandidaadid said vabalt kampaaniat teha. 31. märtsil 2019 toimunud presidendivalimiste esimeses voorus kogus Zelenskõi 30,24% häältest ja Porošenko 15,95% häältest. Enne teise vooru toimumist viis Kiievi rahvusvaheline sotsioloogia instituut (KMIS) läbi küsitluse, mille kohaselt oli 72,2% küsitletutest valmis hääletama teises voorus Zelenskõi ja 25,4% Porošenko poolt. Presidendivalimiste teine voor toimus 21. aprillil 2019. Välismaa valimisringkonnas sai Porošenko 54,73% ja Zelenskõi 43,78% häältest. Kui kõik valimiste teises voorus antud hääled olid kokku loetud, siis selgus, et valimised võitis Zelenskõi, kes kogus 73,22 %; Porošenko sai 24,45% häältest. 2010. aasta Ukraina presidendivalimised Ukraina president Ukraina riigipeade loend OSCE Office for Democratic Institutions and Human Rights Election Observation Mission Ukraine Presidential Election, 31 March 2019. OSCE ODIHR INTERIM REPORT 6 February–7 March 2019, 15.03.2019, lk. 1. (Lisa URL) vt. nt. Populaarsemad Ukraina presidendikandidaadid on Zelenski ja Tõmošenko - ERR, 04.02.2019 (vaadatud: 30.03.2019) Порошенко Петро Олексійович - Центральна виборча комісія, 2019. (vaadatud: 02.04.2019) Зеленский Владимир - Lb.ua, 04.02.2019 (vaadatud: 30.03.2019) Группа Рейтинг показала финальный опрос перед выборами президента- LIGA.Novosti, 28.03.2019 (vaadatud: 30.03.2019) СЬОГОДНІ КОМІСІЯ ЗАРЕЄСТРУВАЛА ЧОТИРЬОХ КАНДИДАТІВ НА ПОСТ ПРЕЗИДЕНТА УКРАЇНИ - dateerimata, (vaadatud 28.04.2019) Кандидат в президенты отказался участвовать в выборах и поддержал Порошенко- Ukrainska Pravda, 06.03.2019 (vaadatud: 28.04.2019) PRESIDENT APPEALED TO THE NATIONWIDE COUNCIL OF CHURCHES TO CALL FOR THE ELECTIONS WITHOUT VIOLENCE - RISU, 22.03.2019 (vaadatud: 06.04.2019) vt. nt. OSCE Office for Democratic Institutions and Human Rights Election Observation Mission Ukraine Presidential Election, 31 March 2019. OSCE ODIHR INTERIM REPORT 6 February–7 March 2019, 15.03.2019 (Lisa URL) ЦИК уже зарегистрировала более 2 тыс наблюдателей на президентские выборы - ZN.ua, 25.03.2019 (vaadatud: 30.03.2019) Спецназ СБУ начал патрулировать улицы и вокзалы: фото. - LIGA.Novosti, 30.03.2019 (vaadatud: 30.03.2019) Выборы президента: ГБР будет работать в особом режиме 30 и 31 марта - ZN.ua 28.03.2019 (vaadatud: 02.04.2019) Ukraine election competitive, but legal issues remain, international observers say - OSCE, 01.04.2019 (vaadatud: 01.04.2019) Вибори Президента України 2019, Чергові вибори Президента України 31 березня 2019 року (Ukraina keskvalimiskomisjoni kokku loetud valimiste esimese vooru tulemused) (vaadatud 16.04.2019) Рейтинг Зеленского - 72%, Порошенко - 25%, - опрос КМИС - Lb.ua, 16.04.2019 (vaadatud: 16.04.2019) На заграничном избирательном округе победил Порошенко - Lb.ua, 22.04.2019 (vaadatud: 22.04.2019) ЦИК обработала 100% протоколов: победил Зеленский - Zn.ua, 23.04.2019 (vaadatud: 23.04.2019) Центральна виборча комісія. Central election commission of Ukraine Вибори Президента України 31 березня 2019 року OSCE ajakava Ukraina valimiste jälgimisel, osce.org Valimised, Ukrinform (teabe kajastus reaalajas, 9 keeles) Ukraine heads to polls in first round of presidential election, Euronews, 31. märts 2019 Pavel Polityuk, Polina Ivanova. Comedian is center stage as Ukraine holds presidential vote (reaalajas ajakohastatav), Reuters, 31. märts 2019